สวัสดีค่ะ วิวจาก Channel Point of View ค่ะ
เชื่อว่าหลายๆ คนที่ติดตามข่าวดาราศาสตร์นะคะ น่าจะพอทราบกันว่า
ในสัปดาห์นี้เราจะมีปรากฏการณ์สุริยุปราคาใช่ไหมคะ
ดังนั้นนะคะ ในวันนี้วิวก็เลยคิดว่า วิวจะมาคุยกับทุกคนในเรื่องนี้ค่ะ
อยากรู้กันไหมคะ ว่าสุริยุปราคาเกิดขึ้นได้อย่างไร
น่ะ คำถามนี้ตอบได้หลายคำตอบเลยทีเดียว
อ้าว งงละสิ ทำไมตอบได้หลายคำตอบนะคะ
มันก็น่าจะมีคำตอบเดียวไม่ใช่เหรอ
ดังนั้นอย่าลืมกดติดตามวิวให้ครบทุกช่องทางค่ะ
จะได้ไม่พลาดคลิปวิดีโอสนุกๆ แล้วก็ข่าวสารดีๆ จากช่อง Point of View นะคะ
ถ้าพร้อมจะไปฟังคำตอบที่ทั้งสนุกแล้วก็ได้สาระกันแล้วก็ ไปฟังกันเลยค่ะ
พูดถึงปรากฏการณ์ทางดาราศาสตร์เนี่ยนะคะ
แน่นอนว่า เวลาถามว่าอะไรเกิดขึ้นได้ยังไงเนี่ย มันก็จะต้องมีคำอธิบายแบบวิทยาศาสตร์ใช่ไหมคะ
ถ้าสมมติพูดถึงสุริยุปราคาก็ตอบได้ง่ายมากเลยค่ะ
มันคือปรากฏการณ์ที่พระอาทิตย์ โลก แล้วก็ดวงจันทร์ มาเรียงกันเป็นแนวเดียวใช่ไหมคะ
คือพระอาทิตย์อยู่นี่ โลกโคจรรอบพระอาทิตย์ และดวงจันทร์โคจรรอบโลกค่ะ
วันดีคืนดีนะคะ มันก็จะมีโอกาสที่พระอาทิตย์ โลกแล้วก็ดวงจันทร์มาอยู่ตรงกันค่ะ
ซึ่งสมมติถ้าบังเอิญว่าพระอาทิตย์อยู่นี่ โลกอยู่นี่ แล้วดวงจันทร์เนี่ยดันบังเอิญมาบังโลกกับพระอาทิตย์พอดี
นึกสภาพว่า มีแหล่งกำเนิดไฟอยู่ตรงนี้ มีอะไรมาบังอยู่ข้างหน้า
แน่นอนว่ามันก็จะต้องเกิดเป็นเงาใช่ไหมคะ
นี่คือที่มาของสุริยุปราคาตามคำตอบแบบวิทยาศาสตร์ค่ะ
หรือ อะแถมให้อีกนิดหนึ่งสมมติว่ามันเรียงสลับกันเป็นพระอาทิตย์อยู่นี่ โลกอยู่นี่ แล้วพระจันทร์มาอยู่ด้านหลังเนี่ย
มันก็จะเกิดเป็นจันทรุปราคาใช่ไหมคะ
เพราะว่าเงาของโลกบังแสงจากดวงอาทิตย์ ทำให้เรามองไม่เห็นพระจันทร์ค่ะ
แต่ถ้ามันจะมาตอบแบบนี้มันก็ง่ายเกินไป และคลิปวิดีโอนี้ก็จะจบแต่เพียงเท่านี้
แล้วมันก็ดูไม่ Point of View เลยทุกคน
ดังนั้นนะคะ วันนี้วิวจะมาเล่าให้ทุกคนฟังค่ะ ว่า
สุริยุปราคาเกิดขึ้นจากอะไร
และคำตอบของวิวในวันนี้ก็จะมาจากตำนานและนิทาน ความเชื่อของคนในสมัยโบราณค่ะ
เพราะว่าอะไร เพราะว่าเวลาเราพูดถึง ปรากฏการณ์ทางท้องฟ้าเนี่ยนะคะ
คนในมัยโบราณเขาก็เห็นได้เหมือนเราค่ะ แต่ว่าเขายังไม่มีวิทยาศาสตร์เข้าไปไง
เขาก็จะต้องหาวิธีอธิบายให้ตัวเองใช่ไหมคะ
โดยเฉพาะอย่างยิ่งเรื่องราวเกี่ยวกับพระอาทิตย์ค่ะ
คนในสมัยโบราณเนี่ย แทบจะทั่วโลกเลยนะคะ เชื่อกันว่า
พระอาทิตย์เนี่ยเป็นเทพเจ้า เป็นแหล่งที่ให้ชีวิต เป็นผู้ทรงพลัง
ดังนั้นเราก็จะมีตำนานมีที่มา มีเทพเจ้าเกี่ยวกับพระอาทิตย์ ค่อนข้างที่จะเยอะมากๆ เลย ทั่วโลกเลยนะคะ
ไม่ว่าจะเป็นเทพ Ra ของอียิปต์ Apollo ของทางโรมัน เป็น Amaterasu ของญี่ปุ่น
เห็นปะ พระอาทิตย์ทั้งนั้นเลย เป็นพระอาทิตย์ผู้ทรงพลังทั้งนั้นด้วยค่ะ
แล้วนึกสภาพว่าอยู่ดีๆ วันหนึ่งเนี่ยนะคะ
เป็นตอนเวลากลางวันด้วยที่พระอาทิตย์ ควรจะอยู่บนท้องฟ้าเฉิดฉาย ส่องประกายและมีพลัง
อยู่ดีๆ ก็มีเงามืดอะไรก็ไม่รู้มาบังพระอาทิตย์
แน่นอนว่าเขาก็จะต้องหาวิธีอธิบายให้ได้ค่ะ ว่าเกิดอะไรขึ้นกับเทพเจ้าของเรา
ซึ่งเรื่องราวของสุริยุปราคารอบโลกเนี่ยนะคะ ก็มีมากมายเต็มไปหมดเลยค่ะ
ไม่ว่าจะเป็นเรื่องราวของราหูอมพระอาทิตย์ ราหูอมจันทร์
ที่ชาวเอเชียตะวันออกเฉียงใต้อย่างเราเนี่ย ได้รับอิทธิพลมาจากอินเดีย
ที่วิวเคยเล่าไปแล้วในตอนเล่าเรื่องกวนเกษียรสมุทรใช่ไหมคะ
หรือว่าอะ ตำนานพื้นบ้านไทยก็เป็นกบกินเดือน กบกินตะวัน
หรือถ้าจะไปพูดถึงเทพนอร์ส ก็มีเรื่องหมาป่าสกอลล์กับฮาตีที่ไปไล่งับพระอาทิตย์
หมาป่ากลืนตะวันที่วิวเคยเล่าไปตอน Ragnarök ใช่ไหมคะ
และยังมีตำนานอื่นๆ อีกมากมาย เต็มไปหมดเลยค่ะ
ซึ่งส่วนมากเนี่ย ทั่วโลกก็จะพูดเหมือกันหมดแหละ ว่า
อุ๊ย มีอะไรบางอย่างมาบังพระอาทิตย์ของเรา เราจะต้องส่งเสียงดังๆ ตีฆ้องร้องป่าวต่างๆ
เพื่อให้เงาร้ายนั้นน่ะ ออกไปนะคะ
นี่ก็เป็นที่มาของพฤติกรรมของหลายๆ ชนเผ่าในโลกนะ ที่จะมีการตีฆ้องร้องป่าว เคาะเกราะอะไรนู่นนี่นั่น
รวมไปถึงยิงปืนขึ้นฟ้ายิงธนูไฟขึ้นฟ้า เพื่อที่จะไล่อะไรบางอย่าง ออกไปจากพระอาทิตย์นะคะ
อย่างไรก็ตามค่ะ แอบบอกตรงนี้ว่าสมัยนี้เรามี วิทยาศาสตร์แล้วนะ เรารู้ว่าเดี๋ยวมันก็จะออกไปเอง
ดังนั้นอย่ายิงปืนขึ้นฟ้านะทุกคน ขอร้องจ้ะ
เรียกได้ว่าเป็นความเชื่อที่ค่อนข้าง universal เลยทีเดียวนะ
ฟังมาแบบนี้ หลายคนก็จะแบบ อ้าวนี่มาพูดรวมๆ นี่
ไม่เห็นได้พูดถึงอะไรเลย
ไม่ค่ะ วันนี้วิวจะเอาตำนานเกี่ยวกับสุริยุปราคา 1 ตำนาน มาเล่าให้ทุกคนฟังค่ะ
และตำนานนี้เป็นตำนานที่ค่อนข้างแตกต่างจากอย่างอื่น เพราะว่ามันไม่ใช่ตำนานที่แบบมีเงามืดมากลืนกินอะไรนะคะ
แต่เป็นเรื่องราวของชายหญิงคู่หนึ่งนะคะ ที่ค่อนข้างจะเป็นโศกอนาฏกรรมเลยทีเดียวนะ
เกริ่นนานมาก แต่มันก็เป็นเกร็ดความรู้สนุกๆ ที่ควรรู้ไง
ดังนั้นไม่ถือว่าเป็นการเกริ่น ถือว่าเป็นการเล่าเรื่องอีกส่วนหนึ่งแล้วกันนะจ๊ะทุกคน
อะ เรื่องตำนานสุริยุปราคาที่วิวจะมาเล่าในวันนี้นะคะ ถือเป็นตำนานของชาว Inuit ค่ะ
ซึ่งชาว Inuit ก็เป็นชาวพื้นเมืองที่อาศัยอยู่บนเกาะ Greenland นั่นเอง ก็เป็นพวกที่อยู่กับหิมะ
คำว่า Inuit ก็คือคำที่พวกเขาเนี่ยเรียกตัวเองค่ะ
คำเนี่ย หมายความว่ามนุษย์นะคะ
แต่พูดถึงชาว Inuit เนี่ยหลายคนอาจจะไม่รู้จักนะคะ
ชนชาติอื่นเนี่ยจะเรียกเขาด้วยคำๆ หนึ่ง ซึ่งเป็นคำที่ดังกว่านะคะ
แต่ว่า เนื่องจากมันแปลแล้วเป็นคำดูถูก หลายๆ คนก็เลยพยายามจะเลิกใช้ค่ะ
คำๆ นั้นก็คือคำว่า Eskimo นั่นเอง Eskimo นี่แปลว่า The eater of raw meat
หรือว่าผู้กินเนื้อดิบ ประมาณนั้นนะคะ ก็ถือว่าดูถูกระดับหนึ่งน่ะ
อย่างไรก็ตามนี่ไม่ใช่ประเด็นของเราค่ะ
เรามาฟังกันดีกว่าว่าชาว Inuit เนี่ย เขาเชื่อว่าอะไร ทำไมถึงเกิดสุริยุปราคาขึ้นนะคะ
ชาว Inuit เนี่ยเชื่อว่าในสมัยโบร่ำโบราณนานมาแล้วนะคะ มีพี่น้องชายหญิงอยู่คู่หนึ่งค่ะ
คนผู้หญิงเนี่ย ชื่อว่า Malina และคนผู้ชายชื่อว่า Anningan นะคะ
ทั้งสองคนเนี่ย เติบโตมาด้วยกันค่ะ แล้วก็เล่นกันมาตั้งแต่เด็ก
สมัยเด็ก เขาก็ชอบเล่นกันอยู่ในความมืด ก็ไม่รู้เหมือนกันว่าเล่นอะไรนะคะ เล่นกันไปเล่นกันมา
จนกระทั่งวันหนึ่งค่ะ เมื่อทั้งสองคนเริ่มเติบโตขึ้น
บางอย่างก็ไม่เหมือนเดิม เพราะว่าในขณะที่ทั้งคู่กำลังเล่นกันอยู่ในความมืดเหมือนปกตินะคะ
อยู่ดีๆ Anningan ก็ตัดสินใจว่า โอเค ฉันจะข่มขื่นพี่น้องของฉัน
แล้วก็จัดการข่มขืน Malina ซะอย่างงั้นเลย
ซึ่งถามว่า Malina ยอมให้สิ่งนั้นเกิดขึ้นไหมคะ แน่นอนว่าก็จะต้องไม่ยอมค่ะ
จะต้องมีการต่อสู้ต่างๆ เกิดขึ้น ก็ต่อสู้ไปต่อสู้มานะคะ
ปรากฏว่ามือของ Malina นะคะ ไปปัดโดนตะเกียงน้ำมันแมวน้ำค่ะ
คือชาว Inuit เขาใช้น้ำมันแมวน้ำในการจุดไฟอะนะ
ปัดโดน ปึบ ดังนั้นน้ำมันสีดำนะคะ เลยหกเลอะมือ Malina เต็มไปหมดค่ะ
Malina นะคะ ก็เลยพยายามเอามือที่เปื้อนของตัวเองเนี่ย พยายามต่อสู้กับ Anningan ค่ะ
ด้วยการเอามือของตัวเองเนี่ยนะคะ ป้ายไปทั่วหน้าของเขาค่ะ
ป้าย ป้าย ป้าย ป้าย
จนกระทั่ง Anningan เนี่ยนะคะ หน้าดำไปหมดเลยค่ะ
อย่างไรก็ตาม Malina ก็หนีไม่พ้นนะคะ ก็โดนข่มขืนไป
ถามว่าเหตุการณ์หลังจากนั้น Malina จะยอมอยู่ด้วยกันต่อไปไหมคะ
แน่นอนว่าก็ไม่ยอมค่ะ ทำให้ Malina เนี่ย ตัดสินใจวิ่งหนีค่ะ
ก็หนีๆๆ
หนี Anningan ไปเรื่อยๆ นะคะ จนกระทั่งหนีไปจนถึงสุดขอบฟ้าค่ะ
ดังนั้น Malina ก็เลยได้ขึ้นไปอยู่บนฟ้านะคะ กลายเป็นเทพเจ้าแห่งดวงอาทิตย์ซะอย่างงั้นเลย
เพราะว่า Malina เป็นผู้ที่ส่องแสงประกายค่ะ
ในขณะที่ Anningan เนี่ยนะคะ พยายามจะไล่ตาม Malina ไปค่ะ
แล้วก็ไล่ขึ้นไปจนถึงท้องฟ้าด้วย
แต่ด้วยความที่หน้าของเขาเนี่ยดำไปแล้ว ด้วยการโดนป้ายต่างๆ
เขาก็เลยไม่ส่องสว่างเท่า Malina นะคะ
และเขาก็กลายเป็นพระจันทร์ในที่สุดค่ะ
ทั้งสองเนี่ยก็วิ่งกันไปเรื่อยๆ วันคืนวันคืนแบบนี้นะคะ
เป็นที่มาของพระอาทิตย์ขึ้นพระอาทิตย์ตก พระจันทร์ขึ้นพระจันทร์ตก เป็นยังงี้ทุกวันค่ะ
ซึ่งเรื่องราวหลังจากนั้นนะคะ ทั้งสองก็วิ่งไล่กัน จนกระทั่งถึงเวลาปัจจุบันนี่แหละค่ะ
แล้วถามว่านิสัยของทั้งสองคนเนี่ย ทำให้เกิดอะไรขึ้นบ้างนะคะ
Anningan ค่ะ เป็นคนที่ชอบลืมกินข้าว ด้วยความที่มุ่งมั่นจะไล่ตามจับพี่สาวของตัวเองให้ได้ค่ะ
ดังนั้นบางวันเนี่ยเขาก็จะลืมกินข้าว ทำให้เขาเนี่ยผอมลงๆๆ จนกระทั่งถึงวันหนึ่งของทุกๆ เดือนเขาเนี่ยก็จะนึกได้ว่า
เฮ้ย ฉันลืมกินข้าวอะ ก็จะกินๆๆ แล้วตัวเขาก็จะค่อยๆ พองขึ้นๆๆ ค่ะ
แล้วนี่ก็คือที่มาของข้างขึ้นข้างแรมของพระจันทร์นะคะ
อย่างไรก็ตามค่ะ ถามว่า Malina กับ Anningan เนี่ย วิ่งไล่กันอย่างนี้ไปเรื่อยๆ คิดว่ามีวันที่เขาวิ่งไล่กันทันไหมคะ
คำตอบก็คือ มีค่ะ
วันใดวันหนึ่งในรอบนานแสนนานเนี่ยนะคะ
จะมีวันที่ Anningan เนี่ย สามารถไล่ตาม Malina ได้ทันค่ะ
และในวันนั้นเนี่ยนะคะ Anningan ก็จะข่มขืน Malina อีกรอบหนึ่งค่ะ
ซึ่งทำให้เกิดเงาดำเนี่ย พาดผ่านดวงอาทิตย์นะคะ และนี่ก็คือคำอธิบายเกี่ยวกับสุริยุปราคาของชาว Inuit ค่ะ
เนื่องจากนิทานที่วิวเล่าให้ฟังนี้นะคะ ทำให้ความเชื่อของชาว Inuit เนี่ย
เขาเชื่อว่า Malina เนี่ยเป็นผู้หญิง ดังนั้นเธอจึงเกลียดผู้ชายค่ะ
และ Anningan เนี่ย เป็นผู้ชาย ดังนั้นเขาจึงเกลียดผู้หญิงค่ะ
เมื่อไหร่ก็ตามที่เกิดสุริยุปราคาขึ้นเนี่ยคะ จะเป็นช่วงเวลาที่ Malina เนี่ยเกลียดผู้ชายหนักกว่าปกติค่ะ
ก็จะเกลียดมาก เกลียดๆๆ ดังนั้นชาว Inuit นะคะ ที่เป็นผู้ชาย ก็จะไม่ออกไปนอกบ้านในช่วงเวลานั้นค่ะ
เพราะเชื่อว่าจะเป็นช่วงเวลาที่ Malina เนี่ยนะคะ สาปส่งมนุษย์ที่เป็นผู้ชายค่ะ ว่าแบบ
ขอให้แกได้รับโรคร้ายในฐานะเพศที่ฉันเกลียด อะไรทำนองนี้นะคะ
และเช่นเดียวกันค่ะ ในช่วงที่มีจันทรุปราคานะคะ ผู้หญิงชาว Inuit ก็จะไม่ออกจากบ้านค่ะ
และนี่ก็คือเรื่องราวสุริยุปราคาของชาว Inuit นะคะ
เป็นความเชื่ออีกแบบหนึ่งที่ค่อนข้างแตกต่าง จากชาติอื่นอย่างสิ้นเชิงนะ
จะบอกว่าการเกิดสุริยุปราคาของชาว Inuit เนี่ย เป็นเรื่องเดียวที่เกิดจาก
ไม่ใช่สัตว์ ไม่ใช่ตัวอะไรมากลืนกินพระอาทิตย์ นี่ก็ไม่ค่อยถูกเท่าไหร่หรอกนะคะ
เพราะจริงๆ แล้วมันก็ยังมีเรื่องต่างๆ อีกมากมายทั่วโลกเลยค่ะ
ตามแต่การจินตนาการของคนนั้นคนนี้นะคะ
อย่างเช่น เรื่องราวของชาวญี่ปุ่นโบราณค่ะ
ชาวญี่ปุ่นโบราณนี่ก็เชื่อเรื่องเทพ Amaterasu นะคะ ซึ่งเป็นเทพแห่งดวงอาทิตย์ของตัวเองเนี่ย
หนีไปซ่อนอยู่ในถ้ำเพราะเหตุการณ์บางเหตุการณ์ค่ะ ทำให้สุดท้ายแล้วเกิดสุริยุปราคาขึ้นนะคะ
ส่วนใครอยากรู้ว่านางจะหนีไปซ่อนในถ้ำทำไม
และจะต้องทำยังไงให้นางกลับออกมานี่ วิวก็เคยเล่าไว้แล้ว นะคะ สามารถกดไปดูได้ตรงมุมขวาบนเลยค่ะ
แอบขายคลิปเก่านิดนึงไม่ว่ากันนะจ๊ะ
จริงๆ มันยังมีตำนานเกี่ยวสุริยุปราคาและจันทรุปราคาที่น่าสนใจต่างๆ อีกทั่วโลก อีกมากมายเลยทีเดียวนะคะ
ถ้ามีโอกาสเดียววันหลังจะนำมาเล่าให้ฟังค่ะ
สำหรับวันนี้ ถ้าใครชื่นชอบคลิปนี้อย่าลืม
กด Like เป็นกำลังใจให้วิว แล้วก็กด share เพื่อชวนเพื่อนๆ มาดูด้วยกันค่ะ
แล้วพบกัใหม่โอกาสหน้านะคะ บ๊าย บาย
สวัสดีค่ะ
เอาจริงๆ ในบรรดาสุริยุปราคา จันทรุปราคาอะไรทั้งหลายนะ วิวชอบตำนานของโคลัมเบียที่สุดเลยค่ะ
คือมันก็เหมือนกับทั่วโลกนั่นแหละที่บอกว่า มีอะไรมากลืนกินพระอาทิตย์ ต้องตีฆ้องร้องป่าว อะไรต่างๆ
เพื่อให้ออกไป
แต่เขาอะ มีความเชื่อว่าเขาจะสามารถไล่สิ่งที่มากลืนกินพระอาทิตย์ออกไปได้ด้วยการสัญญาว่าจะทำงานหนักค่ะ
คือประมาณว่า ออกไปเถอะนะ ได้โปรด ฉันสัญญาว่าถ้าคายพระอาทิตย์ออกมานะ
ฉันจะทำงานหนักกว่าเดิม ฉันจะตั้งใจทำสวน
ดังนั้นพวกชาวโคลัมเบียนนะคะ เขาจะออกไปนอกบ้านค่ะ ตอนที่เกิดสุริยุปราคา แล้วก็ตะโกนสัญญาอะไรต่างๆ
ที่ปกติเขาจะแบบขี้เกียจทำอะ ให้กับพระอาทิตย์ฟังค่ะ เช่นแบบ
ฉันสัญญาว่าถ้าเกิดคายพระอาทิตย์ออกมนะ ฉันจะยอมตัดหญ้าที่ไม่ได้ทำสวนมา 10 ปี อะไรทำนองนี้นะ
ก็ถือว่าเป็นกุศโลบายที่ทำให้คนขยันแล้วกันค่ะ
ก็น่าสนใจนะ สำหรับสัปดาห์นี้ ใครจะอยากลองไปตะโกนตามความเชื่อของชาวโคลัมเบียก็ได้เหมือนกันนะจ๊ะ
แล้วแต่ความสมัครใจเลยนะคะ ทุกคน
สำหรับวันนี้ลาไปก่อนแล้วกันค่ะ บ๊าย บาย
สวัสดีค่ะ